ZAPISNIK

sa 44. elektronske sjednice Gradskog vijeća Grada Otoka koja je održana 25. studenoga 2024. godine u 15,00 sati.

U radu sjednice sudjelovali su:

Ivan Žagar

Stjepan Topalović

Ivan Sluganović

Mile Matanović

Tomo Babić

Milenko Drljepan

Dragan Bojić

Slavko Grgić

Filip Filipović

Zoran Popić

Marija Čepo

U radu sjednice nisu sudjelovali Nikolina Cvitkušić i Dalibor Znahor.

Stjepan Topalović, predsjednik Gradskog vijeća, u suradnji s Mirkom Martinović, tajnikom Gradskog vijeća, poslao je 20. studenoga 2024. godine putem elektronske pošte poziv s pripadajućim materijalom vijećnicima Gradskog vijeća sljedećeg sadržaja:

Temeljem članka 37. stavka 4. Zakona o lokalnoj i područnoj (regionalnoj) samoupravi (NN 33/01, 60/01, 129/5, 109/07, 125/08, 36/09, 150/11, 144/12, 18/13, 137/15, 123/17 i 98/19) i članka 20., 21. i 27. Statuta Grada Otoka ("Službeni vjesnik" Županije vukovarsko-srijemske broj 14./09., 4/13., 6/18. i Službeni vjesnik Grada Otoka broj 2/20, 2/21 i 3/21), sazivam 44. sjednicu GRADSKOG VIJEĆA GRADA OTOKA, koja će se održati ELEKTRONSKIM PUTEM

25. studenoga /PONEDJELJAK/ 2024. godine u 15,00 sati

Za sjednicu predlažem slijedeći

DNEVNI RED

1. Prijedlog Odluke o davanju suglasnosti za provedbu projekta na području Grada Otoka unutar Europskog fonda za regionalni razvoj.

*Molimo vijećnice i vijećnike da razmotrite materijale u privitku i dostavite svoje eventualne prijedloge do 25. studenoga /PONEDJELJAK/ 2024. do 12,00 sati te da do 15 sati istog dana glasujete ukoliko već ranije niste dostavili svoje očitovanje jeste li „za“, „protiv“ ili ste „suzdržani“.*

Ad1. Prijedlog Odluke o davanju suglasnosti za provedbu projekta na području Grada Otoka unutar Europskog fonda za regionalni razvoj.

Priloženi materijali uz poziv za sjednicu: Prijedlog Odluke o suglasnosti za provedbu projekta na području Grada Otoka unutar Europskog fonda za regionalni razvoj, Opis projekta, a dodatno pojašnjenje projekta pod nazivom „Izgradnja i opremanje dječjeg vrtića u Komletincima“ vijećnicima je dostavila Otočka razvojna agencija 21. studenoga 2024. na zahtjev vijećnika Slavka Grgića.

PRIJEDLOG ODLUKE

Na temelju članka 21. Statuta Grada Otoka (“Službeni vjesnik” Vukovarsko - srijemske županije broj 14/09, 04/13 i 06/18 i Službeni vjesnik Grada Otoka broj 2/20, 2/21 i 3/21) Gradsko vijeće Grada Otoka na 44. sjednici održanoj \_\_\_. studenoga 2024. godine, donijelo je

ODLUKU

o suglasnosti za provedbu projekta na području Grada Otoka

unutar Europskog fonda za regionalni razvoj

Članak 1.

Ovom Odlukom daje se suglasnost za provedbu projekta na području Grada Otoka, a za projekt „Izgradnja i opremanje dječjeg vrtića u Komletincima“.

Članak 2.

Ova suglasnost daje se u svrhu prijave i provedbe projekta iz članka 1. ove Odluke na natječaj Europskog fonda za regionalni razvoj, Programa: Konkurentnost i Kohezija 2021. -2027., Poziv: Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja.

Članak 3.

Sastavni dio Odluke je Opis projekta iz članka 1. ove Odluke.

Članak 4.

Ova Odluka stupa na snagu prvog dana od dana objave u Službenom vjesniku Grada Otoka.

Dodatno pojašnjenje Otočke razvojne agencije:

Poštovani vijećnici i vijećnice Gradskog vijeća Grada Otoka, nastavno na 44. elektronsku sjednicu Gradskog vijeća Grada Otoka ovim putem dostavljam vam dodatna pojašnjenja i odgovore na upite Vas kao gradskih vijećnika, a sve kao osoba koja radi na projektu pod nazivom "Izgradnja i opremanje dječjeg vrtića u Komletincima". Projekt pod nazivom "Izgradnja i opremanje dječjeg vrtića u Komletincima" u pripremi je već duži period (rješavanje imovinsko pravnih odnosa oko vlasništva i sl.) te se sada nalazimo u fazi prijave projekta na Poziv. Projekt se planira prijaviti na Poziv kako je navedeno u članku 2. prijedloga Odluke: "Ova suglasnost daje se u svrhu prijave i provedbe projekta iz članka 1. ove Odluke na natječaj Europskog fonda za regionalni razvoj, Programa: Konkurentnost i Kohezija 2021. -2027., Poziv: Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja". Rok za prijavu na Poziv je 2.12.2024. Za fazu prijave projekta nije potrebno izraditi Glavni projekt i ishoditi Građevinsku dozvolu jer su svi ti troškovi prihvatljivi za financiranje. U skladu s time Grad Otok će pristupiti izradi projektno tehničke dokumentacije ili početkom 2025. godine (nakon što sredstva budu osigurana prijedlogom proračuna za 2025. godinu) ili po odobrenju projekta, ovisno o odluci ovlaštene osobe Grada Otoka (gradonačelnika). Sam poziv nije koncipiran na način dodjele minimalnog i maksimalnog iznosa sufinanciranja (ili postotnog sufinanciranja projekta) već na način dodjele fiksnog iznosa sufinanciranja ovisno o vrsti investicije. U skladu s navedenim, a nastavno na broj skupina koji se planira graditi, tražiti ćemo bespovratna sredstva u iznosu od 1.140.000,00 EUR. Kolika će biti konačna vrijednost realizacije cjelokupnog projekta znati ćemo tek nakon što se izradi glavni projekt, troškovnik i ostala dokumentacija projekta. Ukoliko se Gradu Otoku odobri ukupan iznos sufinanciranja, a ukoliko realizacija cjelokupnog projekta bude veća od toga iznosa, Grad Otok dužan je snositi sve dodatne troškove (pretpostavka je da će ukupna vrijednost projekta biti veća od odobrenih sredstava). Ovdje napominjemo da će Grad Otok imati mogućnost potraživati dodatno sufinanciranje vlastitog učešća u projektu kroz fond za sufinanciranje provedbe projekata (ili sličan fond pri nadležnom Ministarstvu RH).

Glasovali su:

Ivan Žagar, „ZA“, 20. 11. 2024. u 13:04

Stjepan Topalović, „ZA“, 20. 11. 2024. u 13:04

Ivan Sluganović, „ZA“, 20. 11. 2024. u 13:06

Mile Matanović, „ZA“, 20. 11. 2024. u 13:08

Tomo Babić, „ZA“, 20. 11. 2024. u 13:09

Milenko Drljepan, „ZA“, 20. 11. 2024. u 13:17

Dragan Bojić, „ZA“, 20. 11. 2024. u 13:56

Slavko Grgić, „ZA“, 20. 11. 2024. u 15:18

Filip Filipović, „ZA“, 20. 11. 2024. u 18:39

Zoran Popić, „ZA“, 25. 11. 2024. u 10:12

Marija Čepo, „ZA“, 25. 11. 2024. u 11:16

U radu sjednice nisu sudjelovali:

Nikolina Cvitkušić

Dalibor Znahor

Konstatira se da je jednoglasno sa 11 glasova „ZA“ Gradsko vijeće Grada Otoka donijelo Odluku o suglasnosti za prijavu i provedbu projekta na području Grada Otoka unutar Europskog fonda za regionalni razvoj.

Usvojena Odluka:

Na temelju članka 21. Statuta Grada Otoka (“Službeni vjesnik” Vukovarsko - srijemske županije broj 14/09, 04/13 i 06/18 i Službeni vjesnik Grada Otoka broj 2/20, 2/21 i 3/21) Gradsko vijeće Grada Otoka na 44. sjednici održanoj 25. studenoga 2024. godine, donijelo je

ODLUKU

o suglasnosti za prijavu i provedbu projekta na području Grada Otoka

unutar Europskog fonda za regionalni razvoj

Članak 1.

Ovom Odlukom daje se suglasnost za prijavu i provedbu projekta na području Grada Otoka, a za projekt „Izgradnja i opremanje dječjeg vrtića u Komletincima“.

Članak 2.

Ova suglasnost daje se u svrhu prijave i provedbe projekta iz članka 1. ove Odluke na natječaj Europskog fonda za regionalni razvoj, Programa: Konkurentnost i Kohezija 2021. -2027., Poziv: Osiguravanje infrastrukturnih uvjeta za povećanje dostupnosti ranog i predškolskog odgoja i obrazovanja.

Članak 3.

Sastavni dio Odluke je Opis projekta iz članka 1. ove Odluke.

Članak 4.

Ova Odluka stupa na snagu prvog dana od dana objave u Službenom vjesniku Grada Otoka.

Svršetak sjednice u 15,30 sati.

TAJNIK GRADSKOG VIJEĆA PREDSJEDNIK GRADSKOG VIJEĆA

Mirko Martinović Stjepan Topalović

Zapisnik sastavila:

Marija Vuković